Nando's man shot dead and another employee seriously injured by police after being mistaken for bomb attackers |White Genocide in South Africa #StopWhiteGenocideInSA
Nando's man shot dead and another employee seriously injured by police after being mistaken for bomb attackers
Polisie soek bomaanvallers;skiet glo 2 van Nando's
Die oorledene, Phumeza Fudumele Foto: Facebook
'N Werknemer van Nando's is Woensdagaand deur die polisie in die Wes-Kaap doodgeskiet terwyl 'n ander werknemer ernstig beseer is.Die onafhanklike polisieondersoekeenheid (Opod) het Donderdag gesê die polisie het die oorledene moontlik vir iemand anders aangesien.
Volgens die polisie het hulle 'n wenk oor 'n moontlike OTM-bomaanval gekry. Dié bomaanval sou blykbaar Woensdagaand in Du Noon plaasvind, het Robbie Raburabu van die onafhanklike ondersoekeenheid gesê.
"Daar was egter geen teken van 'n OTM-bomaanval toe die polisie daar opdaag nie.Terwyl die polisielede die area gefynkam het, het hulle 'n voertuig gesien wat aan die beskrywing in die wenk voldoen het.
"Hulle het op die voertuig losgebrand. Dit was die verkeerde voertuig," het Raburaba gesê nadat 'n vrou doodgeskiet en 'n ander ernstig beseer is.
Nando's Suid-Afrika het in 'n verklaring gesê dat hulle geskok is oor die voorval. Hulle het die oorledene as Phumeza Fudumele en die gewonde vrou as Zanele Dineka geïdentifiseer.
Trudi van Niekerk, sakeontwikkelingsdirekteur by Nando's, het gesê die twee is geskiet nadat hulle aandskof gewerk het. Hulle was blykbaar op pad huis toe.
Die senior bestuur probeer om meer inligting te bekom. Hulle praat met die franchise, werknemers, familielede en die polisie.
Volgens Nando's is Dineka in die been geskiet en is sy Donderdagoggend uit die hospitaal ontslaan. Nando's reël berading vir hul personeel.
"Die Nando's-tak in Sandown is vandag gesluit. Ons het die personeel die dag afgegee sodat hulle die tragedie kan verwerk. Hulle moet nog tot verhaal kom met wat gebeur het. "
'N polisiewoordvoerder, konst. Noloyiso Rwexana, het gesê 'n saak van moord en poging tot moord is geopen.